Arsenal jimmiraw li jiffirmaw difensur xellugi fis-sajf Arsenal se jkunu qed jimmiraw li jiffirmaw difensur xellugi fit-tieqa tat-trasferimenti tas-sajf. L-uniku player tal-Gunners f'dik il-pożizzjoni – Kieran Tierney – riċentement sofra minn injury fil-pexxul, u t-team ta' Mikel Arteta qed ikollu jgħaddi mingħajr is-servizzi ta' dan il-player. Cedric Soares, difensur lemini, kien kostrett jissostitwixxi lil Tierney, u l-club ippermetta lil Sead Kolasinac u Ainsley Maitland-Niles jitilqu b'self matul il-perjodu tat-trasferimenti ta' Jannar. Arsenal huma konxji li għandhom bżonn isaħħu l-għażliet tagħhom fuq ix-xellug, u huma impenjati li jakkwistaw player ġdid f'dik il-pożizzjoni qabel ma jibda l-istaġun 2021-22. Kull iffirmar ta' palyer iżda mhux se jkun qed ibiddel lil Tierney bħala l-ewwel għażla, u għalhekk il-club qed jittamaw li jakkwistaw player żagħżugħ ta' livell għoli aktar milli difensur stabbilit. Cedric Spares kellu numru ta' wirjiet mill-aqwa fuq ix-xellug iżda kien kawża tiegħu li wasal il-goal rebbieħ ta' Ollie Watkins għal Aston Villa nhar is-Sibt, għalkemm Arsenal suppost ma jistennewx li Tierney ikun barra għal ħafna itwal.